Det var på høje tid, for det viser sig, at en [[Terrorisme|terrorgruppe]] under løjtnant [[Wilfred Petersen]]s alternative nazistparti havde planlagt at indebrænde Poul Henningsen og familie i hans rækkehus i [[Ordrup]]. Litteraten [[Hans Hertel]] opdagede tilfældigvis et avisklip, der kædede Poul Henningsens flugt sammen med en [[landsforræder]]sag fra [[1947]], og sagen fremgår af Hertels bog, som udkom i [[2012]]. I [[1948]] mødte en ung mand op på Poul Henningsens adresse. Hertel har identificeret ham som den dengang 25-årige Johannes Lahn, der var med i Wilfred Petersens gruppe, og Lahn berettede til PH, at han og et par kammerater i 1943 havde planlagt mordbranden på Henningsen og familie. Motivet for det planlagte angreb kan måske være, at PH i Dagmarrevyen på [[Rådhuspladsen (København)|Rådhuspladsen]] havde hånet nazilederen Wilfred Petersen.<ref>[http://politiken.dk/kultur/ECE1780575/nazigruppe-ville-draebe-dansk-stjernearkitekt/ "Nazigruppe ville dræbe dansk stjernearkitekt"], ''[[Politiken.dk]]'', 13. oktober 2012.</ref>
Litteratur Politik Kunst Kommunikation Journalistik Kultur Politiske_bevægelser Hobby Organisationer